กฎกระทรวงกฎกระทรวงฉบับที่ ๑๗ (พ.ศ. ๒๕๒๕)ออกตามความในพระราชบัญญัติยาพ.ศ. ๒๕๑๐[๑] อาศัยอำนาจตามความในมาตรา ๕ มาตรา ๔๖ มาตรา ๖๐ และมาตรา ๖๒ แห่งพระราชบัญญัติยาพ.ศ. ๒๕๑๐ และมาตรา ๕๑ มาตรา ๕๔ มาตรา ๕๗ มาตรา ๕๘ มาตรา ๕๙มาตรา ๖๘ มาตรา ๖๙มาตรา ๗๐ มาตรา ๗๙ ทวิ และมาตรา ๘๕ แห่งพระราชบัญญัติยา พ.ศ. ๒๕๑๐ซึ่งแก้ไขเพิ่มเติมโดยพระราชบัญญัติยา (ฉบับที่ ๓) พ.ศ. ๒๕๒๒ รัฐมนตรีว่าการกระทรวงสาธารณสุขออกกฎกระทรวงไว้ดังต่อไปนี้ข้อ ๑ ให้ยกเลิก(๑) กฎกระทรวง ฉบับที่ ๔ (พ.ศ. ๒๕๑๐) ออกตามความในพระราชบัญญัติยาพ.ศ. ๒๕๑๐(๒) กฎกระทรวง ฉบับที่ ๑๐ (พ.ศ. ๒๕๑๖) ออกตามความในพระราชบัญญัติยา พ.ศ. ๒๕๑๐ข้อ ๒ ผู้ใดประสงค์จะขออนุญาตผลิต ขายนำหรือสั่งเข้ามาในราชอาณาจักรซึ่งยาแผนโบราณให้ยื่นคำขอพร้อมด้วยหลักฐานตามที่ระบุไว้ในแบบ ย.บ.๑ ท้ายกฎกระทรวงนี้ในกรณีขออนุญาตขายยาแผนโบราณนั้น ถ้าชื่อและเลขที่บ้านของสถานที่ขายยายังไม่แน่นอนจะไม่ระบุไว้ในคำขออนุญาตก็ได้แต่ต้องระบุบริเวณที่จะตั้งสถานที่ขายยาให้ชัดเจนเข้าใจได้[๒]ข้อ ๓ ใบอนุญาตผลิต ขายนำหรือสั่งเข้ามาในราชอาณาจักรซึ่งยาแผนโบราณ ให้ใช้แบบ บ.บ.๒ ท้ายกฎกระทรวงนี้ข้อ ๓ ทวิ[๓]เมื่อได้รับคำขออนุญาตขายยา ให้ผู้อนุญาตตรวจสอบว่า กรณีเข้าเกณฑ์ที่จะอนุญาตได้หรือไม่ถ้าเข้าเกณฑ์ที่อาจอนุญาตให้ได้ก็ให้ออกหนังสือให้จัดเตรียมสถานที่ขายยาตามแบบย.บ. ๑๓ ท้ายกฎกระทรวงนี้ให้แก่ผู้ยื่นคำขอนั้น และเมื่อผู้ยื่นคำขอได้ดำเนินการแล้วเสร็จตามที่กำหนดในข้อ๓ ตรีแล้ว จึงจะพิจารณาออกใบอนุญาตให้ต่อไปการพิจารณาออกใบอนุญาต ให้พิจารณาตามลำดับคำขอที่ผู้ขออนุญาตขายยาได้ยื่นไว้ถ้ามีการขอแก้ไขเปลี่ยนแปลงที่ตั้งสถานที่ขายยาหรือชื่อผู้ดำเนินกิจการให้นับวันยื่นคำขออนุญาตขายยาตั้งแต่วันที่ขอแก้ไขเปลี่ยนแปลงนั้นข้อ ๓ ตรี[๔]ผู้ขออนุญาตขายยาจะต้องดำเนินการให้มีสถานที่ตามที่กำหนดในกฎหมายให้ถูกต้องสมบูรณ์ภายในหกสิบวันนับแต่วันที่ได้รับหนังสือให้จัดเตรียมสถานที่ขายยาและถ้าได้ดำเนินการเสร็จเมื่อใดให้มีหนังสือแจ้งให้ผู้อนุญาตทราบเพื่อไปตรวจสอบต่อไปซึ่งผู้อนุญาตจะต้องไปตรวจสอบความถูกต้องให้แล้วเสร็จภายในสามสิบวันนับแต่วันที่ได้รับแจ้งดังกล่าวในกรณีที่มีเหตุสุดวิสัยหรือมีความจำเป็นที่ไม่อาจหลีกเลี่ยงได้ทำให้ผู้ขออนุญาตขายยาไม่อาจดำเนินการได้ถูกต้องแล้วเสร็จภายในกำหนดเวลาตามวรรคหนึ่งทั้งที่ได้ใช้ความพยายามตามสมควรแล้ว ถ้าผู้ขออนุญาตขายยาจะขอผ่อนผันก็ต้องร้องขอมาก่อนครบกำหนดเวลาดังกล่าวในการนี้ถ้าผู้อนุญาตเห็นว่าผู้ขออนุญาตขายยามีความจริงจังที่จะดำเนินการจัดตั้งสถานที่ขายยาและสามารถจะดำเนินการได้แล้วเสร็จภายในเวลาอันควรผู้อนุญาตจะขยายระยะเวลาตามวรรคหนึ่งนั้นออกไปอีกก็ได้ แต่จะขยายเกินกว่าสามสิบวันไม่ได้การขยายระยะเวลาให้กระทำโดยวิธีสลักหลังในหนังสือให้จัดเตรียมสถานที่ขายยาข้อ ๓ จัตวา[๕]ถ้าผู้ได้รับหนังสือให้จัดเตรียมสถานที่ขายยา ไม่ได้ดำเนินการให้มีสถานที่ขายยาที่ถูกต้องตามที่กำหนดในกฎหมายภายในกำหนดเวลาในข้อ๓ ตรี ให้ผู้อนุญาตแจ้งการไม่อนุญาตให้ผู้ยื่นคำขอทราบในกรณีเช่นนี้คำขอที่ได้ยื่นไว้แต่เดิมนั้นเป็นอันตกไปข้อ ๔สถานที่ผลิตยาจะต้องเป็นสัดส่วนและตั้งอยู่ในทำเลที่เหมาะสมถูกสุขลักษณะไม่มีอาณาเขตติดต่อกับแหล่งสกปรก น่ารังเกียจ หรือแหล่งซึ่งสิ่งสกปรกมีโอกาสเจือปนในการผลิตยาได้โครงสร้างโรงงานก่อสร้างด้วยวัตถุที่แข็งแรง ถาวร สามารถรักษาความสะอาดได้ง่ายต้องมีระบบการระบายน้ำทิ้ง การกำจัดสิ่งปฏิกูล การรักษาความสะอาด การถ่ายเทอากาศและความปลอดภัยตามความจำเป็นสถานที่ผลิตยาต้องจัดแบ่งเป็นสัดส่วนสำหรับการผลิตยาหรือการแบ่งบรรจุยา ต้องมีเนื้อที่แต่ละส่วนไม่น้อยกว่า๑๖ ตารางเมตร สำหรับสถานที่เก็บวัตถุดิบที่ใช้ในการผลิตและสถานที่เก็บยาสำเร็จรูปต้องมีเนื้อที่แต่ละส่วนไม่น้อยกว่า ๑๒ ตารางเมตรข้อ ๕ให้ผู้รับอนุญาตผลิตยาแผนโบราณปฏิบัติดังต่อไปนี้(๑) จัดทำป้ายด้วยวัตถุถาวรสีเขียว ขนาดกว้างและยาวไม่น้อยกว่า ๒๐x๗๐ เซนติเมตรและมีข้อความเป็นตัวอักษรไทยสีขาว สูงไม่น้อยกว่า ๓ เซนติเมตร "สถานที่ผลิตยาแผนโบราณ"(๒) จัดทำป้ายวัตถุถาวรสีเขียว ขนาดกว้างและยาวไม่น้อยกว่า ๒๐x๕๐ เซนติเมตรและมีข้อความเป็นตัวอักษรไทยสีขาว สูงไม่น้อยกว่า ๓ เซนติเมตร แสดงชื่อตัวชื่อสกุลของผู้ประกอบโรคศิลปะแผนโบราณและเวลาที่ปฏิบัติการ(๓) จัดทำบัญชีการผลิตและขายยาแต่ละอย่างทุกครั้ง โดยแสดงเลขที่หรืออักษรของครั้งที่ผลิตชื่อผู้ซื้อ ชื่อและปริมาณยา ตลอดจนวัน เดือน ปี ที่ผลิตหรือขาย ตามแบบ ย.บ.๓ท้ายกฎกระทรวงนี้(๔) จัดทำรายงานประจำปีเกี่ยวกับการผลิตยาแผนโบราณที่ได้ขึ้นทะเบียนตำรับยาไว้แต่ละตำรับตามแบบ ย.บ.๔ ท้ายกฎกระทรวงนี้ จำนวนสองชุด และให้เสนอต่อสำนักงานคณะกรรมการอาหารและยาภายในวันที่๓๑ มีนาคม ของปีถัดไปข้อ ๖ผู้รับอนุญาตผลิตยาแผนโบราณผู้ใดจะผลิตยาแผนโบราณเป็นตัวอย่างเพื่อขอขึ้นทะเบียนตำรับยาให้ยื่นคำขอตามแบบ ย.บ.๕ ท้ายกฎกระทรวงนี้ จำนวนสองชุดข้อ ๗ให้ผู้รับอนุญาตขายยาแผนโบราณปฏิบัติดังต่อไปนี้(๑) จัดทำป้ายด้วยวัตถุถาวรสีเขียว ขนาดกว้างและยาวไม่น้อยกว่า ๒๐x๗๐ เซนติเมตรและมีข้อความเป็นตัวอักษรไทยสีขาว สูงไม่น้อยกว่า ๓ เซนติเมตร "สถานที่ขายยาแผนโบราณ"(๒) จัดทำป้ายวัตถุถาวรสีเขียว ขนาดกว้างและยาวไม่น้อยกว่า ๒๐x๕๐ เซนติเมตรและมีข้อความเป็นตัวอักษรไทยสีขาว สูงไม่น้อยกว่า ๓ เซนติเมตร แสดงชื่อตัว ชื่อสกุลของผู้ประกอบโรคศิลปะแผนโบราณและเวลาที่ปฏิบัติการข้อ ๘ ให้ผู้รับอนุญาตนำหรือสั่งยาแผนโบราณเข้ามาในราชอาณาจักรปฏิบัติดังต่อไปนี้(๑) จัดทำป้ายด้วยวัตถุถาวรสีเขียว ขนาดกว้างและยาวไม่น้อยกว่า ๒๐x๗๐ เซนติเมตรและมีข้อความเป็นตัวอักษรไทยสีขาว สูงไม่น้อยกว่า ๓ เซนติเมตร "สถานที่นำหรือสั่งยาแผนโบราณเข้ามาในราชอาณาจักร"(๒) จัดทำป้ายวัตถุถาวรสีเขียว ขนาดกว้างและยาวไม่น้อยกว่า ๒๐x๕๐ เซนติเมตรและมีข้อความเป็นตัวอักษรไทยสีขาว สูงไม่น้อยกว่า ๓ เซนติเมตร แสดงชื่อตัว ชื่อสกุลของผู้ประกอบโรคศิลปะแผนโบราณและเวลาที่ปฏิบัติการ(๓) จัดทำบัญชีการนำหรือสั่ง หรือขายยาแต่ละอย่างทุกครั้ง โดยแสดงเลขที่หรืออักษรของครั้งที่ผลิตชื่อผู้ผลิตและประเทศผู้ผลิต ชื่อและปริมาณยา ตลอดจนวัน เดือน ปี ที่นำหรือสั่งเข้ามาหรือขายตามแบบ ย.บ.๖ และตามแบบ ย.บ.๗ ท้ายกฎกระทรวงนี้(๔) จัดทำรายงานประจำปีเกี่ยวกับการนำหรือสั่งเข้ามาซึ่งยาที่ได้ขึ้นทะเบียนตำรับยาไว้แต่ละตำรับตามแบบย.บ.๘ ท้ายกฎกระทรวงนี้ จำนวนสองชุด และให้เสนอต่อสำนักงานคณะกรรมการอาหารและยาภายในวันที่๓๑ มีนาคม ของปีถัดไปข้อ ๙ผู้รับอนุญาตนำหรือสั่งยาแผนโบราณเข้ามาในราชอาณาจักรผู้ใดประสงค์จะนำหรือสั่งยาเข้ามาเป็นตัวอย่างเพื่อขอขึ้นทะเบียนตำรับยาให้ยื่นคำขอตามแบบ ย.บ.๕ ท้ายกฎกระทรวงนี้ จำนวนสองชุดข้อ ๑๐ให้ผู้ประกอบโรคศิลปะแผนโบราณซึ่งมีหน้าที่เกี่ยวกับการผลิตยาแผนโบราณปฏิบัติดังต่อไปนี้(๑) ส่งคำรับรองของผู้มีหน้าที่ปฏิบัติการตามแบบ ย.บ.๙ ท้ายกฎกระทรวงนี้(๒) ควบคุมบัญชีการผลิตยาและการขายยาที่ผลิตตามข้อ ๕ (๓) ให้เป็นไปโดยถูกต้องและลงชื่อกำกับไว้ในบัญชีด้วย(๓) ควบคุมการส่งรายงานประจำปีตามข้อ ๕ (๔) และลงชื่อกำกับไว้ในรายงานด้วยข้อ ๑๑ให้ผู้ประกอบโรคศิลปะแผนโบราณซึ่งมีหน้าที่เกี่ยวกับการขายยาแผนโบราณส่งคำรับรองของผู้มีหน้าที่ปฏิบัติการตามแบบย.บ.๙ ท้ายกฎกระทรวงนี้ข้อ ๑๒ให้ผู้ประกอบโรคศิลปะแผนโบราณซึ่งมีหน้าที่เกี่ยวกับการนำหรือสั่งยาแผนโบราณเข้ามาในราชอาณาจักรปฏิบัติดังต่อไปนี้(๑) ส่งคำรับรองของผู้มีหน้าที่ปฏิบัติการตามแบบ ย.บ.๙ ท้ายกฎกระทรวงนี้(๒) ควบคุมบัญชีการนำหรือสั่งยาแผนโบราณเข้ามาในราชอาณาจักรและบัญชีการขายยาแผนโบราณที่นำหรือสั่งเข้ามาในราชอาณาจักรตามข้อ๘ (๓) ให้เป็นไปโดยถูกต้องและลงชื่อกำกับไว้ในบัญชีด้วย(๓) ควบคุมการส่งรายงานประจำปีตามข้อ ๘ (๔) ให้เป็นไปโดยถูกต้องและลงชื่อกำกับไว้ในรายงานด้วยข้อ ๑๓ ผู้รับอนุญาตเกี่ยวกับยาแผนโบราณทุกประเภทที่ประสงค์จะขอต่ออายุใบอนุญาตให้ยื่นคำขอตามแบบ ย.บ.๑๐ ท้ายกฎกระทรวงนี้การอนุญาตให้ต่ออายุใบอนุญาต จะแสดงไว้ในรายการท้ายใบอนุญาตนั้น หรือจะออกใบอนุญาตให้ใหม่ก็ได้ข้อ ๑๔ผู้รับอนุญาตเกี่ยวกับยาแผนโบราณทุกประเภทที่ประสงค์จะขอใบแทนใบอนุญาต ให้ยื่นคำขอตามแบบย.บ.๑๑ ท้ายกฎกระทรวงนี้ พร้อมด้วยรูปถ่ายขนาด ๓x๔ เซนติเมตร จำนวนสองรูปใบแทนใบอนุญาตให้ใช้แบบ ย.บ.๒ โดยมีคำว่า "ใบแทน" กำกับไว้ด้วย และให้มีวันเดือน ปีที่ออกใบแทน พร้อมทั้งลงชื่อผู้อนุญาตหรือผู้ที่ได้รับมอบหมายจากผู้อนุญาตข้อ ๑๕[๖] ผู้รับอนุญาตเกี่ยวกับยาแผนโบราณทุกประเภทที่ประสงค์จะย้ายสถานที่จากสถานที่ซึ่งระบุไว้ในใบอนุญาตให้ยื่นคำขอพร้อมด้วยหลักฐานตามที่ระบุไว้ในแบบ ย.บ.๑๑ ท้ายกฎกระทรวงนี้การพิจารณาให้ย้ายสถานที่ตามวรรคหนึ่ง ให้นำความในข้อ ๓ ทวิ ข้อ ๓ ตรีและข้อ ๓จัตวา มาใช้บังคับโดยอนุโลม และการอนุญาตให้ย้ายสถานที่ให้กระทำโดยวิธีสลักหลังใบอนุญาตข้อ ๑๖ผู้รับอนุญาตเกี่ยวกับยาแผนโบราณทุกประเภทที่ประสงค์จะเปลี่ยนแปลงรายการที่ได้รับอนุญาตไว้แล้วในกรณีดังต่อไปนี้ให้ยื่นคำขอตามแบบ ย.บ.12 ท้ายกฎกระทรวงนี้(๑) การเปลี่ยนผู้มีหน้าที่ปฏิบัติการ (๒) การพ้นหน้าที่ของผู้มีหน้าที่ปฏิบัติการ(๓) การเพิ่มผู้มีหน้าที่ปฏิบัติการ(๔) การเปลี่ยนผู้ดำเนินกิจการ(๕) การแสดงความจำนงขอดำเนินกิจการแทนผู้รับอนุญาตที่ตาย(๖) การขยายหรือลดสถานที่หรือเนื้อที่(๗) การเปลี่ยนแปลงแก้ไขหรือเพิ่มเติมชื่อสถานที่(๘) การเพิ่มสถานที่เก็บยา(๙) การย้ายสถานที่เก็บยา(๑๐) การเปลี่ยนเวลาเปิดทำการ(๑๑) การเปลี่ยนชื่อตัว ชื่อสกุลของผู้รับอนุญาตผู้ดำเนินกิจการหรือผู้มีหน้าที่ปฏิบัติการ(๑๒) การเปลี่ยนเลขหมายประจำสถานที่(๑๓) การเปลี่ยนชื่อถนน ตำบลหรือแขวง อำเภอหรือเขต จังหวัดการอนุญาตให้แก้ไขเปลี่ยนแปลงในกรณีตามวรรคหนึ่ง ให้กระทำโดยวิธีสลักหลังใบอนุญาตข้อ ๑๗ การยื่นคำขอตามกฎกระทรวงนี้ในกรุงเทพมหานคร ให้ยื่น ณ กองควบคุมยา สำนักงานคณะกรรมการอาหารและยาในจังหวัดอื่นให้ยื่น ณ สำนักงานสาธารณสุขจังหวัดนั้น ๆ เว้นแต่คำขออนุญาตผลิตหรือนำหรือสั่งยาแผนโบราณเข้ามาในราชอาณาจักร จะยื่น ณ กองควบคุมยาสำนักงานคณะกรรมการอาหารและยา ก็ได้ข้อ ๑๘ ใบอนุญาตผลิต ขายหรือนำหรือสั่งเข้ามาในราชอาณาจักรซึ่งยาแผนโบราณ ตามข้อ ๒ แห่งกฎกระทรวง ฉบับที่๔ (พ.ศ. ๒๕๑๐) ออกตามความในพระราชบัญญัติยา พ.ศ. ๒๕๑๐ซึ่งแก้ไขเพิ่มเติมโดยกฎกระทรวง ฉบับที่ ๑๐ (พ.ศ. ๒๕๑๖) ออกตามความในพระราชบัญญัติยาพ.ศ. ๒๕๑๐ ให้ใช้ได้ต่อไปจนกว่าใบอนุญาตนั้นจะสิ้นอายุผู้รับอนุญาตผลิตยาแผนโบราณ ตามวรรคหนึ่ง ถ้าได้ปฏิบัติถูกต้องตามกฎกระทรวงดังกล่าวอยู่แล้วและประสงค์จะต่ออายุใบอนุญาต ให้ผู้รับอนุญาต อนุญาตให้ต่ออายุใบอนุญาตได้โดยผู้รับอนุญาตไม่ต้องแก้ไขปรับปรุงสถานที่ดังกล่าว ตามข้อ ๔ วรรคสอง แห่งกฎกระทรวงนี้ให้ไว้ณ วันที่ ๑๓ ตุลาคม พ.ศ. ๒๕๒๕ส.พริ้งพวงแก้วรัฐมนตรีว่าการกระทรวงสาธารณสุขหมายเหตุ:-เหตุผลในการประกาศใช้กฎกระทรวงฉบับนี้ คือ โดยที่การกำหนดหลักเกณฑ์ วิธีการและเงื่อนไขในการขออนุญาต การออกใบอนุญาต การขอใบแทนใบอนุญาต การขอต่ออายุใบอนุญาตเกี่ยวกับการผลิตยาแผนโบราณ การขายยาแผนโบราณ และการนำหรือสั่งยาแผนโบราณเข้ามาในราชอาณาจักรตามที่กำหนดไว้ในกฎกระทรวง ฉบับที่ ๔ (พ.ศ. ๒๕๑๐) ออกตามความในพระราชบัญญัติยาพ.ศ. ๒๕๑๐ และกฎกระทรวงฉบับที่แก้ไขเพิ่มเติมซึ่งใช้บังคับอยู่ในขณะนี้มีบทบัญญัติไม่รัดกุมและไม่เหมาะสมกับภาวะการณ์ในปัจจุบันอีกทั้งไม่สอดคล้องกับพระราชบัญญัติยา พ.ศ. ๒๕๑๐ ซึ่งแก้ไขเพิ่มเติมโดยพระราชบัญญัติยา(ฉบับที่๓) พ.ศ. ๒๕๒๒ ด้วย สมควรแก้ไขให้รัดกุมและสอดคล้องกับพระราชบัญญัติยาดังกล่าว จึงจำเป็นต้องออกกฎกระทรวงนี้กฎกระทรวงฉบับที่ ๒๒ (พ.ศ. ๒๕๒๕) ออกตามความในพระราชบัญญัติยา พ.ศ. ๒๕๑๐[๗]หมายเหตุ:-เหตุผลในการประกาศใช้กฎกระทรวงฉบับนี้ คือ โดยที่ในปัจจุบันได้มีการประกาศกำหนดจำนวนสถานที่ขายยาแผนโบราณที่จะมีได้ในท้องที่ต่างๆ ขึ้น การจัดลำดับการพิจารณาจึงกลายเป็นสิ่งสำคัญ มิฉะนั้นอาจมีกรณีที่ว่าผู้ยื่นคำขอไว้ก่อนแต่จัดการสถานที่ขายยาเสร็จทีหลัง จะไม่ได้รับใบอนุญาตเพราะเหตุมีสถานที่ขายยาในท้องที่นั้นเกินกำหนดและเป็นที่เสียหายก็ได้ สมควรเปลี่ยนแปลงขั้นตอนการพิจารณาให้ผู้ประสงค์ได้รับใบอนุญาตต้องยื่นคำขอเพื่อให้เจ้าหน้าที่ตรวจสอบรายละเอียดเบื้องต้นเสียก่อนเช่น ข้อจำกัดจำนวนสถานที่ขายยา การสามารถมาปฏิบัติงานได้ของผู้มีหน้าที่ปฏิบัติการในสถานที่ขายยา(เภสัชกร) จากนั้นจึงจะให้ไปดำเนินการเรื่องสถานที่ให้ถูกต้องตามที่กำหนดในพระราชบัญญัติและกฎกระทรวงเพื่อออกใบอนุญาตให้ต่อไป จึงจำเป็นต้องออกกฎกระทรวงนี้นันท์นภัสร์/ปรับปรุง๓๐กันยายน ๒๕๕๑รัศม์วรรณวลัย/ปรับปรุง๑๒ มิถุนายน ๒๕๕๒[๑]ราชกิจจานุเบกษา เล่ม ๙๙/ตอนที่ ๑๖๔/ฉบับพิเศษ หน้า ๒๘/๓ พฤศจิกายน ๒๕๒๕[๒]ข้อ ๒ วรรคสองเพิ่มโดยกฎกระทรวง ฉบับที่ ๒๒ พ.ศ. ๒๕๒๘ ออกตามความในพระราชบัญญัติยา พ.ศ. ๒๕๑๐[๓]ข้อ ๓ ทวิ เพิ่มโดยกฎกระทรวง ฉบับที่ ๒๒ พ.ศ. ๒๕๒๘ออกตามความในพระราชบัญญัติยา พ.ศ. ๒๕๑๐[๔]ข้อ ๓ ตรี เพิ่มโดยกฎกระทรวงฉบับที่ ๒๒ พ.ศ. ๒๕๒๘ ออกตามความใน พระราชบัญญัติยา พ.ศ. ๒๕๑๐[๕]ข้อ ๓ จัตวาเพิ่มโดยกฎกระทรวง ฉบับที่ ๒๒ พ.ศ. ๒๕๒๘ ออกตามความในพระราชบัญญัติยา พ.ศ. ๒๕๑๐[๖]ข้อ ๑๕แก้ไขเพิ่มเติมโดยกฎกระทรวง ฉบับที่ ๒๘(พ.ศ. ๒๕๓๗) ออกตามความในพระราชบัญญัติยา พ.ศ.๒๕๑๐[๗]ราชกิจจานุเบกษา เล่ม ๑๐๒/ตอนที่ ๑๓/ฉบับพิเศษ หน้า ๕/๑ กุมภาพันธ์ ๒๕๒๘